## 

## Εκπαίδευση στο CAN-MDS

## Δουλεύοντας με ασκήσεις προσομοίωσης περιστατικών

**Προετοιμασία**

* Τουλάχιστον ένας ηθοποιός θα αναλάβει το ρόλο της «πηγής πληροφορίας» (το άτομο που τηλεφωνεί στην υπηρεσία σας για να αναφέρει το περιστατικό ΚαΠα-Π)
* Οι ηθοποιοί μελετούν από πριν το σενάριο της άσκησης προσομοίωσης περιστατικού
* Διαβάζουν και τις λεπτομέρειες, καθώς και τις πιθανές απαντήσεις στις πιθανές ερωτήσεις για να μην ψάχνουν τι να πούν την ώρα της άσκησης

**TIP**: ιδανικά η αναλογία εκπαιδευόμενων-ηθοποιών είναι 1-1

* + Αν αυτό δεν είναι εφικτό χωρίζουμε την ομάδα των εκπαιδευόμενων σε αριθμό ομάδων ίσο με τον αριθμό διαθέσιμων ηθοποιών
  + Αν και αυτό δεν είναι εφικτό, και υπάρχει μόνο ένα άτομο στο ρόλο του ηθοποιού, ένα δεύτερο άτομο από την ομάδα των εκπαιδευόμενων θα πάρει το ρόλο του εργαζόμενου στην υπηρεσία και οι υπόλοιποι θα παρακολουθούν και κρατούν σημειώσεις. Στο τέλος της άσκησης θα γίνει ομαδική συζήτηση των σημειώσεων/αποριών.

**Λέξεις και φράσεις χρήσιμες για την έναρξη και διευκόλυνση των ασκήσεων (για τους εκπαιδευτές)**

* *Θα περάσουμε, τώρα, στην προσομοίωση της διαδικασίας*
* *Μια παιδίατρος (ή διευθύντρια σχολείου) τηλεφωνεί στην υπηρεσία σας, να σας μιλήσει για ένα περιστατικό κακοποίησης/παραμέλησης παιδιού για το οποίο έλαβε γνώση*
* *Αφού την ακούσετε, προχωρήστε με τις ερωτήσεις που θα κάνατε ούτως ή άλλως ως μέρος της διαδικασίας λήψης ιστορικού και έχοντας υπόψιν σας τις πληροφορίες που θα χρειαστούν για την εισαγωγή του περιστατικού στο CAN-MDS*
* *Mπορείτε να χρησιμοποιήσετε τα Παραρτήματα Ι και ΙΙ του Πρωτοκόλλου Συλλογής Δεδομένων για χρήσιμες ερωτήσεις/προτροπές/υπενθυμίσεις κατά τη λήψη ιστορικού*

**ΣΗΜΑΝΤΙΚΟ:** *για την ακρίβεια, εκτυπώστε και τα δυο έντυπα και χρησιμοποιήστε τα έτσι κι αλλιώς ώστε κάθε φορά να διασφαλίζετε την πληρότητα της πληροφορίας που έχετε συλλέξει και που θα χρειαστείτε για την εισαγωγή του περιστατικού στο σύστημα*

**Στο τέλος της διαδικασίας**

* *μπείτε στο σύστημα CAN-MDS*
* *με το αναγνωριστικό και τον κωδικό σας*
* *προχωρήστε στην εισαγωγή του περιστατικού*
* *χρησιμοποιώντας Προσωρινό Αναγνωριστικό Παιδιού*
* όταν νομίζετε ότι είστε έτοιμοι, πατήστε «υποβολή»

**Εξέταση των περιστατικών που εισήχθησαν και διευκρινίσεις**

* όταν όλοι οι εκπαιδευόμενοι ολοκληρώσουν την εισαγωγή των περιστατικών ανοίξτε όλες τις καταγραφές προς εξέταση

*Σημείωση: Για τον εκπαιδευτή: εσείς πρέπει να έχετε ετοιμάσει μια τέλεια εκδοχή εισαγωγής του ίδιου περιστατικού εκ των προτέρων (για να γίνουν οι συγκρίσεις με τις εισαγωγές των εκπαιδευόμενων*

* *προχωρήστε στην εξέταση κάθε εισαγωγής σειριακά, γραμμή προς γραμμή, με τη σειρά που εμφανίζονται τα στοιχεία δεδομένων στο σύστημα*
* συζητήστε κάθε λάθος, απόκλιση και αμφισημία εξαντλητικά με την ομάδα

**Επαναλάβετε με το δεύτερο περιστατικό των ασκήσεων προσομοίωσης**

