**Περιστατικό 2  
Αναφορά περιστατικού ΚαΠα-Π από την/τον: [ όνομα/επίθετο προσώπου που αποτελεί πηγή πληροφορίας για το περιστατικό]**

**Ο ρόλος σας: Διευθύντρια Σχολείου**

**Πλαίσιο/συμπληρωματική πληροφορία:** Είστε διευθύντρια, σε ένα δημοτικό του δημοσίου, σε μητροπολιτική περιοχή, στο κέντρο της πόλης. Μόλις είδατε τον δάσκαλο της δευτέρας και σας ενημέρωσε ότι κάποιο παιδάκι στην τάξη του, που φαίνεται διαρκώς πολύ πεινασμένο, σήμερα έκλεψε το σάντουιτς μιας συμμαθήτριας του. Ο νόμος σας υποχρεώνει να αναφέρετε το περιστατικό (ως πιθανή παραμέληση) στην αστυνομία ή στην εισαγγελία. Επιπλέον, συμμετέχετε, εκπροσωπώντας το σχολείο σας, στην πιλοτική φάση του CAN-MDS, και αποφασίζετε να περάσετε το περιστατικό και στο σύστημα CAN-MDS

**Οδηγίες:**

Στην αστυνόμο που απαντά στο τηλεφώνημα σας δώστε, **ΜΟΝΟ,** τις παρακάτω πληροφορίες (εμφανίζονται με **ΠΡΑΣΙΝΑ** γράμματα). page1image32517568

**Εξηγήστε γιατί καλέσατε**

**“Καλημέρα. Θα ήθελα να κάνω μια αναφορά για την περίπτωση ενός παιδιού που νομίζω υφίσταται παραμέληση.”**

**Δώστε τις λεπτομέρειες της περίπτωσης:**

**« Πριν 3 μήνες, περίπου, ο δάσκαλος της δευτέρας, πρόσεξε ότι ο Ανδρέας δε φέρνει ποτέ κάτι να φάει στο διάλειμμα και ότι δεν τον είχε δει ποτέ να τρώει… Στην τάξη το παιδί φαινόταν μερικές φορές πολύ νευρικό και άλλες σε λήθαργο. Στο διάλειμμα μια συμμαθήτρια του άφησε το ταπεράκι με το σάντουιτς που είχε φέρει από το σπίτι στο πεζούλι για δυο λεπτά μέχρι να μιλήσει με μια φίλη της και γυρνώντας να το πάρει βρήκε τον Ανδρέα να προσπαθεί να βγάλει το σάντουιτς από το δοχείο. Ο δάσκαλος του τον ρώτησε γιατί το έκανε, και δεν απάντησε λέξη το παιδί. Τον ρώτησε μετά αν πεινάει και ούτε πάλι απάντησε κάτι. Στην ερώτηση του δασκάλου πότε ήταν η τελευταία φορά που έφαγε ο Ανδρέας είπε ότι πριν δυο μέρες μοιράστηκαν μια κούπα δημητριακά με τον αδερφό του. Το επίθετο του είναι Καψής, Ανδρέας Καψής.»**

page1image32517184

**Οδηγίες:** Δώστε τις πληροφορίες με τα **ΜΠΛΕ γράμματα** ΜΟΝΟ εφόσον η κοινωνική λειτουργός τις ζητήσει πολύ συγκεκριμένα ( με ειδική ερώτηση). Για κάποιες πιθανές ερωτήσεις είναι ΑΔΥΝΑΤΟΝ να έχετε απαντήσεις (μπορείτε να απαντήσετε «Δε γνωρίζω, δεν καταλαβαίνω την ερώτηση», δείτε τις σημειώσεις με τα κόκκινα γράμματα). Παρουσιάζουμε τις απαντήσεις που μπορείτε να δώσετε σε συμπληρωματικές ερωτήσεις της κοινωνικού λειτουργού στη σειρά που πιθανώς θα γίνουν οι αντίστοιχες ερωτήσεις (αν υπάρξουν), όμως μπορεί η σειρά των ερωτήσεων που θα δεχθείτε να διαφέρει. Για αυτόν τον λόγο ίσως σας είναι χρήσιμο να ρίξετε μια ματιά στο κείμενο πριν ξεκινήσουμε.

Ευχαριστούμε!

page1image32518720

**Καταγραφή**

Αναγνωριστικό Φορέα:

Αν σας ζητηθεί το Αναγνωριστικό Φορέα πείτε “δεν ξέρω… δεν καταλαβαίνω την ερώτηση”

Αναγνωριστικό Χρήστη/Χρήστριας

Αν σας ζητηθεί το Αναγνωριστικό Χρήστη/Χρήστριας πείτε “δεν ξέρω… δεν καταλαβαίνω την ερώτηση”

Ημερομηνία Καταγραφής:

Αν σας ρωτήσουν για τη σημερινή ημερομηνία πείτε «25 Απριλίου, σωστά;»

Πηγή Πληροφορίας:

αν σας ρωτήσουν για τη σχέση σας με το παιδί πείτε «είμαι η Διευθύντρια του 2ου δημοτικού στην Αγία Μαρίνα, Αττικής»

αν σας ζητήσουν περισσότερες, αναγνωριστικές πληροφορίες για το παιδί (ονόματα, επίθετα γονιών, τηλέφωνο, διεύθυνση), απαντήστε «Τα ονόματα των γονιών είναι Νίκος και Σόνια. Έχουμε και αρ. ταυτότητας αν χρειαστεί. Η διεύθυνση τους είναι Οδός Σαρακοστής 13, ΤΚ00009, Αθήνα»

page1image32593920

**Περιστατικό**

Αναγνωριστικό Περιστατικού:

Αν σας ζητηθεί το Αναγνωριστικό Περιστατικού πείτε “δεν ξέρω… δεν καταλαβαίνω την ερώτηση”

Ημερομηνία που έλαβε χώρα το Περιστατικό:

Αν σας ρωτήσουν πότε συνέβη το περιστατικό, πείτε «χμμ… με ρωτάτε πόσο καιρό είναι πεινασμένος ή ποια ήταν η τελευταία φορά που έφαγε; Προσέξαμε ότι μάλλον πεινάει πριν 2-3 μήνες, έχει να φάει 2 μέρες και σήμερα προσπάθησε να αποσπάσει ένα σάντουιτς ενός άλλου παιδιού»

Τόπος που έλαβε χώρα το Περιστατικό:

Αν σας ρωτήσουν πού συνέβη το περιστατικό, πείτε «και πάλι σας λέω, η κλεψιά ήταν σήμερα, το τελευταίο γεύμα που είχε ήταν πριν 2 μέρες και δείχνει πεινασμένο εδώ και 2-3 μήνες τουλάχιστον»

Βίαιες ενέργειες κατά του παιδιού και παραλείψεις στη φροντίδα του:

Αν σας ρωτήσουν για βίαιες ενέργειες κατά του παιδιού και παραλείψεις στη φροντίδα του, πείτε« τα ρουχαλάκια του δεν είναι ποτέ πολύ καθαρά ή ιδιαιτέρως ζεστά και δείχνει συχνά σαν κουρασμένος ή, αντίθετα, σε υπερένταση. Δεν υπάρχει κάτι ασυνήθιστο στην παρουσία του στην τάξη και στις επιδόσεις του, αν και έχει αρκετές αδυναμίες-έρχεται στο σχολείο λίγο πολύ κανονικά. Αυτό που ανησυχεί ιδιαίτερα και τον δάσκαλο του και εμένα είναι ότι υπάρχει πολύ μεγάλη περίπτωση και ο Ανδρέας και ο αδερφός του να είναι νηστικοί πολύ συχνά και για μέρες…δηλαδή κυριολεκτικά μπορεί να μη βάζουν μπουκιά στο στόμα τους»

Σχολείο:

Αν σας ρωτήσουν αν πηγαίνει σχολείο, πείτε «ε ναι, στη δευτέρα δημοτικού και εγώ είμαι η διευθύντρια στο σχολείο του»

**Παιδί**

Ψευδώνυμο Παιδιού:

Αν σας ζητήσουν το ψευδώνυμο του παιδιού, πείτε «δεν ξέρω, δεν καταλαβαίνω την ερώτηση»

Φύλο Παιδιού:

Αν σας ρωτήσουν το φύλο του παιδιού, πείτε « Σας είπα, είναι αγόρι»

Ηλικία Παιδιού/Ημερ. Γεν. Παιδιού:

Αν σας ρωτήσουν για την ηλικία του παιδιού, πείτε:«είναι περίπου 6.5 ετών»

αν σας ρωτήσουν για την ημερομηνία γέννησης του παιδιού, πείτε

«την έχουμε στο αρχείο-μου δίνετε ένα λεπτό, παρακαλώ, να την ανασύρω;», διακόψτε τη συνομιλία για 2 δευτερόλεπτα και συνεχίστε « γεννήθηκε στις 13 Ιανουαρίου του 2014»

Status Υπηκοότητας Παιδιού:

αν σας ρωτήσουν σχετικά με την υπηκοότητα του παιδιού, πείτε «οι γονείς είναι υπήκοοι, και βάσει του αρχείου και το παιδί έχει υπηκοότητα.

**Οικογένεια**

Τύπος οικογένειας:

αν σας ρωτήσουν για τον τύπο οικογένειας του παιδιού, πείτε «τον Ανδρέα τον φέρνει στο σχολείο ο παππούς του. Καμιά φορά είναι μαζί και ο αδερφός του, είναι μικρότερος, νήπιο. Έχει αναφέρει ο Ανδρέας ότι μένουν όλοι μαζί και με τους γονείς τους.»

Σύνθεση οικογένειας:

αν σας ρωτήσουν για τη σύνθεση της οικογένειας και/ή ποιοι άλλοι ζουν με το παιδί, πείτε:

«γνωρίζω μόνο αυτά που μόλις σας ανέφερα»

Βασικός φροντιστής:

αν σας ρωτήσουν ποιος ήταν υπεύθυνος για το παιδί όταν έλαβε χώρα το περιστατικό, πείτε:

«οι γονείς φαντάζομαι»

Φύλο Βασικού φροντιστή:

αν σας ρωτήσουν για το φύλο του βασικού φροντιστή, πείτε:

«τι εννοείτε; σας ανέφερα τον πατέρα και τη μητέρα…εντάξει, είναι και ο παππούς υποθέτω»

Ηλικία Βασικού φροντιστή:

αν σας ρωτήσουν για την ηλικία του βασικού φροντιστή, πείτε:

«μπορώ να βρω τα στοιχεία τους στο φάκελο εγγραφής του Ανδρέα, ένα λεπτό….ναι, η μητέρα γεννήθηκε στις 2 Ιουλίου του ‘97 και ο πατέρας στις 24 Απριλίου του ‘95»

αν σας ζητήσουν να υπολογίσετε κατά προσέγγιση τις ηλικίες τους πείτε:

«η μητέρα είναι ακριβώς 23 ετών και ο πατέρας 25-ο παππούς δε δείχνει πάνω από 50»

αν σας ζητήσουν να είστε πιο συγκεκριμένη με τις ηλικίες τους πείτε:

«η μητέρα είναι ακριβώς 23 ετών και πατέρας 25»

**Υπηρεσίες**

Απόκριση Υπηρεσίας:

αν σας ζητήσουν να περιγράψετε τις υπηρεσίες που ο Φορέας σας παρείχε στο παιδί για το συγκεκριμένο περιστατικό, πείτε:

«Ο δάσκαλος του του αγόρασε μεσημεριανό σήμερα και τηλεφωνήσαμε στο «φαγάκι για όλα τα παιδιά», μια τοπική ΜΚΟ που ετοιμάζει γεύματα για τα παιδιά που δεν έχουν μαζί τους φαγητό ότι θα χρειαστούμε ακόμη ένα κάθε μέρα. Έχω προσπαθήσει να βρω και τους γονείς στο τηλέφωνο αλλά χωρίς επιτυχία ακόμη.»

Παραπομπή σε άλλες Υπηρεσίες:

αν σας ρωτήσουν αν κάνατε παραπομπές σε άλλους φορείς, πείτε «εκτός από τη ΜΚΟ που ανέφερα, όχι, θέλουμε να βρούμε πρώτα τους γονείς»

Στοιχεία ταυτότητας ατόμου στο ρόλο πηγή της πληροφορίας:

αν σας ρωτήσουν για τα προσωπικά σας στοιχεία, πείτε «Βεβαίως, όπως έχει ήδη αναφερθεί είμαι Διευθύντρια στο 2ο Δημ. Σχολείο Αγίας Μαρίνας στην Αττική και το όνομα μου είναι Ελίζα Νικολάου. Θέλετε κάποιο τηλέφωνο μου; Τις καθημερινές και στις εργάσιμες ώρες θα με βρείτε στο σχολείο, στο 210 7777771»

αν σας ρωτήσουν για τα στοιχεία του συναδέρφου σας, πείτε «Το όνομα του δασκάλου είναι Θωμάς Συμεού, και θα τον βρείτε επίσης στο σχολείο, εργάσιμες ώρες.»

Αν σας ρωτήσουν αν υπάρχει κάτι που θα θέλατε να προσθέσετε πείτε:

« Το καθήκον μου όπως το ορίζει ο νόμος είναι να αναφέρω το περιστατικό, σε σας ή στην Εισαγγελία. Μακάρι να είχα ήδη βρει τους γονείς στο τηλέφωνο-αλλά δεν ήθελα να περιμένει η υπόθεση ούτε μια μέρα. Εύχομαι να μπορέσετε να βοηθήσετε»

(case adaptation from: Children's Alliance of Kansas http://www.childally.org/courses/CAN101/CAN\_S3physabuseindic.html)

