**Περίπτωση 1**

**Αναφορά: [ΟΝΟΜΑΤΕΠΩΝΥΜΟ ΣΥΝΕΡΓΑΤΗ/-ΡΙΑΣ] 🡺 τηλεφωνήστε στον αριθμό: *[ΔΩΣΤΕ ΑΡΙΘΜΟ ΚΙΝΗΤΟΥ ΕΚΠΑΙΔΕΥΟΜΕΝΟΥ/-ΗΣ]* στις [ΔΏΣΤΕ ΩΡΑ, ΗΜΕΡΟΜΗΝΙΑ]**

**Ο ρόλος σας: Παιδίατρος**

|  |  |
| --- | --- |
| **Πλαίσιο:** | **Είστε παιδίατρος που εργάζεται σε ιδιωτικό παιδιατρικό νοσοκομείο και έχετε σοβαρές υποψίες για κακομεταχείριση ενός παιδιού. Μετά από συζήτηση με έναν συνάδελφό σας αποφασίζετε να τηλεφωνήσετε στην Κοινωνική Υπηρεσία του Δημόσιου Νοσοκομείου της περιοχής και να αναφέρετε το περιστατικό.** |
|  |  |
| **Οδηγία:** | Παρακαλούμε, αφού τηλεφωνήσετε, δώστε στον Κοινωνικό Λειτουργό **ΜΟΝΟ** τις παρακάτω πληροφορίες (που είναι γραμμένες με **ΠΡΑΣΙΝΟ** χρώμα). |
|  |  |
| **Εισάγετε το αίτημα:** | **“Καλημέρα. Θα ήθελα να αναφέρω μία περίπτωση ενός παιδιού που νομίζω ότι υφίσταται σοβαρή κακομεταχείριση”** |
|  |  |
| **Εισάγετε τις πληροφορίες της παραπομπής:** | **«Πριν περίπου πέντε μήνες, εισήχθη στο νοσοκομείο όπου εργάζομαι ένα κορίτσι με τραύματα. Εκτός από ένα εμφανές οίδημα του βλεφάρου του δεξιού ματιού, κατά την εξέταση διαπίστωσα ότι είχε μελανιές στα οπίσθια και στους μηρούς. Ήταν φανερό ότι είχε χτυπηθεί με κάποιο αντικείμενο, μπαστούνι ή κάτι ανάλογο. Οι γονείς της, που ήταν εμφανώς αναστατωμένοι, ισχυρίστηκαν ότι η κόρη τους δέχτηκε επίθεση από ένα μεγαλύτερο ξένο παιδί την ώρα που έπαιζε στο δρόμο και το θέμα έμεινε εκεί. Σήμερα, όμως, το παιδί ήρθε πάλι στο νοσοκομείο, με ακόμα πιο σοβαρά τραύματα αυτή τη φορά. Οι γονείς της είπαν ότι την βρήκαν έτσι χτυπημένη στο κρεβάτι της». Το όνομα του παιδιού είναι Κατερίνα Γεωργίου.** |

**Οδηγία:** Δώστε τις πληροφορίες που είναι σημειωμένες παρακάτω με **ΜΠΛΕ** γραμματοσειρά **ΜΟΝΟ** εάν ρωτηθείτε σχετικά από τον Κοινωνικό Λειτουργό. Για κάποιες από τις ερωτήσεις ΔΕΝ είναι δυνατό να γνωρίζετε την απάντηση (οπότε αναφέρετε «δεν ξέρω, δεν καταλαβαίνω την ερώτηση, βλ. κόκκινη γραμματοσειρά). Η σειρά με την οποία παρουσιάζονται οι απαντήσεις σε πιθανές ερωτήσεις είναι αυτή με την οποία ενδεχομένως ο επαγγελματίας θα σας ρωτήσει (αν σας ρωτήσει), αλλά όχι απαραίτητα. Για το λόγο αυτό αφιερώστε λίγο χρόνο ώστε να έχετε μια συνολική εικόνα του περιεχομένου των απαντήσεων.

Ευχαριστούμε

|  |  |
| --- | --- |
| **ΚΑΤΑΓΡΑΦΗ** | |
| **Ταυτότητα Φορέα** | 🡪 αν ρωτηθείτε για «ταυτότητα φορέα» αναφέρετε *«δεν γνωρίζω/ δεν καταλαβαίνω την ερώτηση»* |
| **Ταυτότητα Χρήστη/-στριας** | 🡪 αν ρωτηθείτε για «ταυτότητα χρήστη/-τριας» αναφέρετε *«δεν γνωρίζω/ δεν καταλαβαίνω την ερώτηση»* |
| **Ημερομηνία καταγραφής** | 🡪 αν ρωτηθείτε για τη σημερινή ημερομηνία αναφέρετε *«25 Απριλίου δεν είναι;»* |
| **Πηγή αναφοράς** | 🡪 αν ρωτηθείτε για την τη σχέση σας με το παιδί, αναφέρετε *«Είμαι παιδίατρος και, όπως σας είπα, εργάζομαι στο Νοσοκομείο Παίδων «Η Αγία Μαρία» στην Αθήνα»* |
|  | **🡪** αν ρωτηθείτε για περαιτέρω πληροφορίες για το παιδί (όπως ονοματεπώνυμα φροντιστών, διεύθυνση, τηλέφωνα επικοινωνίας) αναφέρετε *«Οι γονείς ονομάζονται Γιάννης και Ελένη. Η διεύθυνση που έχουν αφήσει είναι Μαυροκορδάτου 10 στην Αθήνα και το τηλ τους 210 3333444»* |
| **ΠΕΡΙΣΤΑΤΙΚΟ** | |
| **Ταυτότητα** | 🡪 αν ρωτηθείτε για «ταυτότητα περιστατικού» αναφέρετε *«δεν γνωρίζω/ δεν καταλαβαίνω την ερώτηση»* |
| **Ημερομηνία Περιστατικού** | 🡪 αν ρωτηθείτε για το πότε έγινε το περιστατικό, αναφέρετε ότι *«με βάση την κατάσταση των τραυμάτων της υπολογίζω ότι συνέβη τουλάχιστον δυο ημέρες πριν έρθει στο νοσοκομείο. Δεν μπορώ να ξέρω με βεβαιότητα, αλλά πιστεύω ότι ήταν δυο – τρεις μέρες πριν»* |
| **Τόπος** | 🡪 αν ρωτηθείτε για το πού έγινε το περιστατικό, αναφέρετε *«από ό,τι είπαν οι γονείς της αυτή τη φορά τη βρήκαν έτσι στο σπίτι, ενώ την πρώτη φορά είχαν πει ότι κάποιο παιδί την έδειρε στο δρόμο»* |
| **Πράξεις βίας/ παραλείψεις στη φροντίδα του παιδιού** | 🡪 αν ρωτηθείτε για περισσότερες πληροφορίες για (πιθανές) πράξεις βίας που υπέστη το παιδί ή για παραλείψεις στη φροντίδα του αναφορικά με το **ΣΗΜΕΡΙΝΟ** περιστατικό, αναφέρετε *«χτυπήθηκε κατά πάσα πιθανότητα με ζώνη και όλη η πλάτη της ήταν γεμάτη εκδορές και μώλωπες· επιπλέον είχε ένα έντονο ερεθισμό στη στοματική κοιλότητα, ενδεχομένως επειδή έφαγε κάτι πολύ καυτερό, σάλτσα ή πιπεριά ή κάτι ανάλογο· πάντως ήταν πολύ τρομαγμένη· όταν έφτασε στο νοσοκομείο έτρεμε και έκλαιγε· προσπάθησα να τη ρωτήσω τι συνέβη αλλά δεν μπορούσε να πει λέξη, δεν είμαι σίγουρη εάν ήταν εξαιτίας του ερεθισμού στο στόμα της ή από το φόβο της»* |
| **Παρακολούθηση** **σχολείου** | 🡪 αν ρωτηθείτε αν πάει σχολείο, αναφέρεται *«Δεν γνωρίζω, αλλά δεν νομίζω, είναι πολύ μικρή»* |
| **ΠΑΙΔΙ** | |
| **Ταυτότητα παιδιού** | 🡪 αν ρωτηθείτε για «ταυτότητα παιδιού» αναφέρετε *«δεν γνωρίζω/ δεν καταλαβαίνω την ερώτηση»* |
| **Φύλο** | 🡪 αν ρωτηθείτε για το φύλο του παιδιού, αναφέρετε *« σας είπα, κορίτσι»* |
| **Ηλικία** | 🡪 αν ρωτηθείτε για την ηλικία του παιδιού, αναφέρετε *«πρέπει να είναι περίπου 3,5 ετών»*  🡪 αν ρωτηθείτε για την ημερομηνία γέννησης, πείτε *«Έχω την ημερομηνία γέννησης στο φάκελό της. Μπορείτε να μου δώσετε ένα λεπτό να το βρω;»* κάνετε μια παύση λίγων δευτερολέπτων και αναφέρετε *«γεννήθηκε στις 3 Ιανουαρίου 2012»* |
| **Υπηκοότητα** | 🡪 αν ρωτηθείτε σχετικά με την υπηκοότητα του παιδιού, αναφέρετε *«οι γονείς της είναι Έλληνες. Από το βιβλιάριο υγείας του παιδιού η υπηκοότητά του είναι ελληνική. Αλλά, μιας και το ανέφερα, το παιδί δεν έχει κάνει σχεδόν κανένα από τα εμβόλιά του.»* |

|  |  |
| --- | --- |
| **ΟΙΚΟΓΕΝΕΙΑ** | |
| **Τύπος οικογένειας** | 🡪 αν ρωτηθείτε σχετικά με την οικογένεια ή την οικογενειακή κατάσταση του παιδιού, αναφέρετε *«και τις δύο φορές την έφεραν οι γονείς της. Υποθέτω ότι ζει μαζί τους »* |
| **Σύνθεση Οικογένειας** | 🡪 αν ρωτηθείτε σχετικά με τη σύνθεση/τα μέλη της οικογένειας, ή, αν γνωρίζετε με ποιους άλλους ζει το παιδί, αναφέρετε *«Από τη συζήτηση που είχα με τους γονείς την προηγούμενη φορά, όταν ρώτησα μήπως η Κατερίνα τσακώθηκε με κάποιο από τα αδέρφια της, ανέφεραν ότι δεν υπάρχουν άλλα παιδιά στην οικογένεια, μόνο αυτό και οι γονείς. Αυτό γνωρίζω»* |
| **Βασικό/-ά Πρόσωπο/-α Φροντίδας** | 🡪 αν ρωτηθείτε σχετικά με το αν γνωρίζετε ποιος/οι ήταν υπεύθυνος/οι για τη φροντίδα του παιδιού όταν συνέβη το περιστατικό, αναφέρετε *«Οι γονείς, υποθέτω, αν και τις δύο φορές που συνέβησαν τα περιστατικά ανέφεραν ότι το παιδί ήταν μόνο του»* |
| **Φύλο** | 🡪 αν ρωτηθείτε σχετικά με το φύλο των φροντιστών του παιδιού, αναφέρετε *«τι εννοείτε; … μιλάμε για τη μητέρα και τον πατέρα»* |
| **Ημερομηνίες Γέννησης** | 🡪 αν ρωτηθείτε σχετικά με ημερομηνίες γέννησης των φροντιστών του παιδιού, αναφέρετε *«Δεν μπορώ να το ξέρω, δεν κρατάμε τις ημερομηνίες γέννησης των γονέων»*  🡪 αν ρωτηθείτε σχετικά με την ηλικία των φροντιστών του παιδιού, αναφέρετε *«είναι πάνω-κάτω στα 30»*  🡪 αν ρωτηθείτε για πιο συγκεκριμένο προσδιορισμό των φροντιστών του παιδιού, αναφέρετε *«η μητέρα πρέπει να είναι ~25-30 χρονών και ο πατέρας λίγο μεγαλύτερος, ας πούμε ~30-35»* |
| **ΥΠΗΡΕΣΙΕΣ** | |
| **Απόκριση Υπηρεσιών** | 🡪 αν ρωτηθείτε σχετικά με το αν παρείχατε κάποια υπηρεσία/-ες στο παιδί **ΜΕ ΑΦΟΡΜΗ ΤΟ ΣΗΜΕΡΙΝΟ ΠΕΡΙΣΤΑΤΙΚΟ** (και αν ναι, ποια/-ες), αναφέρετε *«Ναι, όπως σας είπα –πέρα από την παιδιατρική εξέταση, όπως και την πρώτη φορά- έγιναν εξετάσεις και από συνάδελφο στοματολόγο που εργάζεται στο Νοσοκομείο. Επίσης, αυτή τη φορά θα την κρατήσουμε τουλάχιστον για 2 μέρες νοσηλεία, επειδή δεν μπορεί να τραφεί κανονικά.»* |
| **Παραπομπή/-ες σε Υπηρεσίες**  **Ταυτότητα Πηγής Πληροφορίας** | 🡪 αν ρωτηθείτε σχετικά με το αν έγιναν παραπομπές σε άλλες υπηρεσίες, αναφέρετε *«Δεν ξέρω, δεν νομίζω…»*  🡪 αν σας ζητηθεί να δώσετε προσωπικά σας στοιχεία αναφέρετε *«Βεβαίως, όπως σας είπα είμαι παιδίατρος στο Νοσοκομείο Παίδων «Αγία Μαρία» και το όνομά μου είναι [ένα όνομα]. Θέλετε και το τηλέφωνό μου; Μπορείτε να με βρείτε καθημερινές και ώρες εργασίας στο Νοσοκομείο στο 210 7777771»*  🡪 αν σας ζητηθεί να δώσετε στοιχεία του συναδέλφου σας αναφέρετε *«παρότι είναι εύκολο να τον βρείτε αφού είναι ο μόνος με αυτή την ειδικότητα στο Νοσοκομείο, δεν θα ήθελα να σας δώσω τα στοιχεία του για λόγους αρχής»* |
| **Οδηγία:** | Όταν τελειώνοντας με την περιγραφή ρωτηθείτε αν έχετε να αναφέρετε κάτι άλλο, δώστε τις παρακάτω πληροφορίες: |
|  | «Δεν ήμουν βέβαιη ότι πρέπει να σας τηλεφωνήσω, αλλά φοβάμαι ότι κάτι δεν πάει καλά με αυτή την οικογένεια, εννοώ με το παιδί και τους γονείς του. Η αλήθεια είναι ότι πριν το συζήτησα με τον συνάδελφο Στοματολόγο, γιατί οι εξηγήσεις που έδωσαν οι γονείς και παλιότερα αλλά και σήμερα φαίνονται κάπως περίεργες. Επειδή ο χώρος που εργάζομαι δεν διαθέτει κάποια σχετική υπηρεσία, αποφασίσαμε να τηλεφωνήσουμε σε σας για τα περαιτέρω, για να προλάβουμε χειρότερες καταστάσεις, αν οι γονείς τελικά είναι υπεύθυνοι. Δεν είμαστε βέβαιοι ότι κάτι συμβαίνει, αλλά είναι πιθανό, ήθελα αυτό να είναι ξεκάθαρο» |

(προσαρμογή της περίπτωσης από: Children's Alliance of Kansas <http://www.childally.org/courses/CAN101/CAN_S3physabuseindic.html>)

